Unnskyld at jeg spør

Unnskyld at jeg spør var et norsk forbruker- og humorprogram som gikk på NRK Fjernsynet i 1978, 1981 og 1984. Programledere den første tiden var Kari Storækre, Frantz Saksvik og Elisabet Raastad. Programmet hadde fokus på problemer som vanlige folk hadde i hverdagen, blant annet den «lille manns» kamp mot byråkratiet. Programmet gjorde det i en humoristisk tone, men med alvorlige undertoner.VG - Garantert suksess (18.2.1978, s.6) Hensikten med programmet var å forsøke å hjelpe enkeltmennesker til å løse noen av dagliglivets mindre problemer - problemer som mange synes det var håpløst å gi seg i kast med.VG - Unnskyld at jeg spør (17.3.1978, s.45) «Alt fra vanskeligheter med kjøp og salg, folk som f.eks. har kjøpt katta i sekken og ønsker salget omgjort, til problemer med vårt stadig mer omfattende og tungrodde byråkrati.» Unnskyld at jeg spør var inspirert av det britiske That's Life! Svenskene hadde sin egen versjon kalt Sånt är livet.VG - Radio/TV (25.9.1980, s.46) «Forbildet er den britiske serien «That's life». Svensk TV lager sin «Sånt är livet».»

I 1986 ble NRK trukket for retten og dømt etter et innslag som hadde blitt sendt i 1984.Aftenposten Morgen  -  12.03.1986  -  Side: 64 NRK må betale 300 000 kroner i erstatning for å ha uthengt produktet Eva Dataslank i programposten "Unnskyld at jeg spør" i fjernsynet i april 1984. NRK anket, men i 1988 ble dommen stadfestet og NRK måtte betale firmaet 300 000 i oppreisning.NTB - NRK-DOMMEN I EVAS DATASLANK OPPRETTHOLDES - 26.04.1988  -  Seksjon: INN  - Kategori: Kultur og underholdning «NRK må betale 300.000 kroner i erstatning til Drammens-ekteparet som står bak slankeprogrammet Evas Data-Slank. Drammenserne er dessuten tilkjent drøye 120.000 kroner i saksomkostninger i dommen som er avsagt av Eidsivating lagmannsrett, melder Fremtiden. Lagmannsretten stadfestet dermed dommen som ble avsagt over NRK i Oslo byrett for nærmere to år siden. Byretten slo da fast at NRKs omtale av drammensernes dataslankeprogram gikk utenfor rimelighetens grenser, og at det ikke var saklig grunnlag for å gi inntrykk av at rådgivningen var dårlig. Det var NRK som anket dommen inn for lagmannsretten. Motparten, Eva Sundene Lyngaas og Per Lyngaas, møtte i retten med motanke og la fram krav om 3.5 millioner kroner i erstatning og oppreisning samt dekning av saksomkostningene de hadde i byretten.»

Om programmet
Unnskyld at jeg spør ble meget populært da det gikk første gang i 1978.VG - Unnskyld at vi spør: Hvorfor? Topprogram i fjor er nå lagt på is (28.01.1980, s.41) Programmet gikk på lørdager i 1978-81 og på søndager i 1984.

Programmet ble av ukjente grunner tatt av sendeskjemaet etter siste sendingene høsten 1978. NRK selv hevdet det var på grunn av en presset situasjon med den planlagte visningen av de Olympiske vinterlekene i 1980. Andre hevdet imidlertid at det ble stoppet på grunn av at programmet satte fokus på ting som var ubehagelig for enkelte involverte. I kjølvannet av hvert program som ble sendt i 1978 ble NRK utsatt for trusler om advokat og rettssak av enkeltpersoner og etater som følte seg uthengt. Blant annet gikk en fabrikant i Sandefjord så langt som å forlange 3,5 millioner av NRK på grunn av den oppmerksomhet hans produkt fikk i ett av programmene. Alle krav ble imidlertid trukket tilbake.

Våren 1981 var programmet tilbake på skjermen seks nye programmer.

Etter en lengre pause returnerte programposten i 1984, med blant annet Toppen Bech som en av programlederne. Denne sesongen skapte forholdsvis mye bølger da NRK i 1986 ble trukket for retten med krav om et erstatningsbeløp på 3,5 millioner kroner fra firmaet Eva Dataslank. Firmaet ble satt under programmets kritiske lys i en episode som gikk den 8. april 1984.Aftenposten Morgen  -  18.02.1986  -  Side: 32 NRK ble dømt til å betale 300 000 i oppreisning, men anket dommen.Aftenposten Morgen  -  12.03.1986 I 1988 ble imidlertid dommen bekreftet i lagmannsretten og NRK ble tvunget til å betale erstatningssummen samt motpartens saksomkostninger. Det vakte også reaksjoner da NRK i april besluttet å fjerne Kari Storækre som programleder på grunn av at hennes daværende mann, Arne Treholt, hadde blitt anklaget for spionasje. NRK mente at hun ville være til skade for programmet.VG - NRK fjerner Storækre (3.4.1984, s.13) Avgjørelsen ble imidlertid omgjort etter noen uker og Storækre ble gjeninnsatt som programleder i siste program.Kari Storækre til bake på TVskjermen Aftenposten Morgen  -  05.04.1984  -  Side: 4 «Kari Storækre kommer tilbake på skjermen i løpet av våren. Ledelsen i NRK / Fjernsynet har omgjort beslutningen om at Kari Storækre ikke skal være en av programlederne i TVprogrammet "Unnskyld at jeg spør".»

Programledere og produksjonsstab
Kari Storækre (1978 – 84) Programleder (programleder for den svenske versjonen i 1988)Aftenposten Morgen  –  30.09.1988  –  Side: 50
Frantz Saksvik (1978 –1981) Programleder (redaktør i 1984)
Elisabet Raastad (1978 – 1981) Programleder
Merete Røed Larsen (1981) ProgramlederVG  –  07.03.1981
Toppen Bech (1984) Programleder
Tore Johannessen (1984) Programleder
Anne Torsvik (1984) Programleder
Kaja Korsvold (1981 -) Produksjonsleder
Bjørn Bryn (1978 -) BilledregiVG  –  28.10.1978

Sendinger
1978 vår: 4 program (lørdager)
1978 høst: 4 program (28.10, 25.11, 9.12., 23.12) (lørdager)
1981 vår: 6 program (7.3, 21.3, 4.4, 2.5, 16.5, 30.5) (lørdager)
1984 vinter/vår: 4 programmer (4.2, 3.3, 8.4, 5.5) (søndager)

Referanser

Eksterne lenker

Kategori:TV-produksjoner på NRK
Kategori:Norske humorprogrammer på TV
Kategori:Norske TV-produksjoner fra 1970-årene
Kategori:Norske TV-produksjoner fra 1980-årene
Kategori:Norske faktaprogrammer på TV